**Podrobnosti vedenia poradia doručených žiadostí o zabezpečenie sociálnej služby s finančnou podporou z verejných prostriedkov**

(v zmysle §8 zákona č.448/2008 Z. z. o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“)

Obec Horné Orešany v rozsahu svojej pôsobnosti zabezpečuje dostupnosť sociálnej služby pre fyzickú osobu (ďalej len „FO“) s trvalým pobytom na území mesta, ktorá je odkázaná na sociálnu službu, po zabezpečení jej práv §6 ods.1 a ods.2 písm. b) zákona o sociálnych službách , ktorá má vydané právoplatné rozhodnutie o odkázanosti na sociálnu službu, ak má táto FO záujem o poskytovanie alebo zabezpečenie sociálnej služby s finančnou podporou z verejných prostriedkov. Finančný príspevok poskytuje len neverejnému poskytovateľovi sociálnych služieb podľa §75 ods.1 a ods.2, a to: - finančný príspevok na prevádzku poskytovanej sociálnej služby: nízkoprahové denné centrum, zariadenie pre seniorov, zariadenie opatrovateľskej služby, denný stacionár, terénna sociálna služba krízovej intervencie, nízkoprahová sociálna služba pre deti a rodinu, pomoc pri osobnej starostlivosti o dieťa podľa §31 zák.448/2008 Z.z., opatrovateľská služba, prepravná služba. - finančný príspevok pri odkázanosti FO na pomoc inej FO pri úkonoch sebaobsluhy: opatrovateľská služba.

Postup:

1. FO musí mať Rozhodnutie o odkázanosti na sociálnu službu. Ak toto rozhodnutie nemá **doručí na spoločný obecný úrad**, oddelenie sociálne služby „ Žiadosť o posúdenie odkázanosti na sociálnu službu“ vrátane príloh k žiadosti. (tlačivo nájdete na: <https://soutt.sk/tlaciva/odkazanost-na-socialne-sluzby/>)

2. Ak má FO vydané rozhodnutie o odkázanosti na sociálnu službu (vrátane posudku o odkázanosti na sociálnu službu) a má záujem o zabezpečenie sociálnej služby (ďalej len „ss“) u neverejného poskytovateľa sociálnej služby s finančnou podporou, doručí obecný úrad Horné Orešany písomnú „Žiadosť o zabezpečenie poskytovania sociálnej služby u neverejného poskytovateľa sociálnej služby s finančnou podporou“ vrátane príloh k žiadosti.

3. Obec spracuje žiadosť podľa hodnotiacich kritérií a po posúdení žiadosť zaradí do poradia doručených žiadostí o zabezpečenie sociálnej služby u neverejného poskytovateľa sociálnej služby.

4. Po uzatvorení zmluvy o poskytovaní ss medzi FO a neverejným poskytovateľom tento neverejný poskytovateľ sociálnej služby doručí na obecný úrad Horné Orešany písomnú žiadosť o poskytnutie finančného príspevku, vrátane zoznamu osôb s uvedením, rodného čísla, bydliska, druhu poskytovanej ss, miesta poskytovanej ss, formy poskytovanej ss, dátumu začiatku poskytovania sociálnej služby a kópie zmluvy uzatvorenej s FO.

Bezodkladné zabezpečenie sociálnej služby sa poskytne mimo poradia doručených žiadostí v prípade, ak je život alebo zdravie FO vážne ohrozené, FO nemá zabezpečené nevyhnutné podmienky pre uspokojovanie základných životných potrieb, alebo FO odkázaná na pomoc inej FO skončila pobyt v zariadení podľa §59 ods.5 zákona č.305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov a nemá zabezpečené podmienky na bývanie v prirodzenom rodinnom prostredí. Vážne ohrozenie života alebo zdravia FO sa považuje ak: - FO je ohrozená správaním inej FO, - je odkázaná na pomoc inej FO a nemá žiadnu blízku osobu alebo jej blízka osoba, na ktorej pomoc bola odkázaná zomrie, alebo - táto FO nemá zabezpečenú osobnú starostlivosť, alebo - jej nemožno túto osobnú starostlivosť zabezpečiť manželom alebo manželkou, plnoletým dieťaťom alebo rodičom alebo inou FO, ktorú súd ustanoví za opatrovníka. Poradovník je vedený z dôvodu, že: - zabezpečenie sociálnej služby v aktuálnom čase nie je možné z objektívnych dôvodov zabezpečiť, - rozpočtové možnosti samosprávy neumožňujú poskytovanie sociálnych služieb u vybraného poskytovateľa sociálnych služieb.

Číslo poradia v poradovníku žiadostí na základe hodnotiacich kritérií ....................

**Hodnotiace kritériá pre zaradenie žiadosti o zabezpečenie sociálnej služby s finančnou podporou z verejných prostriedkov**

Dátum podania žiadosti: ........................................................

Meno a priezvisko žiadateľa: .................................................................. dátum narodenia:.....................................

Bydlisko: ...................................................................................................................................................................

- druhu sociálnej služby: .......................................................

- formy sociálnej služby: ......................................................

- deň začatia poskytovania sociálnej služby: .......................

- čas poskytovania sociálnej služby: ....................................

|  |  |  |
| --- | --- | --- |
| **Hodnotená oblasť (spôsob hodnotenia podrobností pre zaraďovanie FO do poradovníka)** | **Bodová škála – bodové hodnotenie od 1 do**  **10 bodov** | **Počet bodov – čím vyšší počet bodov tým je žiadateľ zaradený do vyššieho poradia** |
| Vek žiadateľa | Do 69 rokov – 2 body  Od 70 do 79 rokov – 4 body  Od 80 rokov do 89 rokov – 6 bodov  Od 90 rokov – 8 bodov |  |
| Stupeň odkázanosti FO na pomoc  inej osoby | II. stupeň – 2 body  III. stupeň – 4 body  IV. stupeň – 6 bodov  V. stupeň – 8 bodov  VI. stupeň – 10 bodov |  |
| Osamelosť žiadateľa a jeho vzťahy  s blízkymi osobami | Dobré vzťahy – 0 bodov  Priemerné vzťahy – 5 bodov  Zlé vzťahy – 10 bodov |  |
| Sociálna situácia žiadateľa | Schopnosť blízkych osôb postarať sa  o svojho blízkeho - 0 bodov  Čiastočná schopnosť blízkych osôb postarať  sa o svojho blízkeho – 2 body  Neschopnosť blízkych osôb postarať sa  o svojho blízkeho – 4 body  Schopnosť blízkych osôb doplácať úhradu  za soc. službu - 0 bodov  Schopnosť blízkych osôb doplácať čiastočne  úhradu za soc. službu - 6 bodov  Neschopnosť blízkych osôb doplácať  úhradu za soc. službu – 8 bodov  Bývanie v nedostupnej lokalite – 10 bodov |  |
| Poskytovanie inej sociálnej služby  alebo inej formy pomoci | Poskytuje/neposkytuje sa iná forma pomoci  alebo sociálnej služby – 0-10 bodov  Poskytuje sa pobytová sociálna služba – 2  body  Poskytuje sa ambulantná/terénna sociálna  služba, ktorá je nepostačujúca – 1-10 bodov  Žiadateľ je samoplatca a poskytuje sa mu  pobytová sociálna služba – 0 – 5 bodov |  |

**Pri bezodkladnom umiestnení sa poradie doručenej žiadosti neurčuje.**